  Анжелика Тихонова корреспондент 7-тӥ куарусёнлы Удмуртиын коронавирус инфекциен эшшо 224 мурт черлаз. Висьыны усемъёс пӧлын 13 пиналъёс но 65 арессэс ортчем 35 арлыдоос. Со сярысь элькунысь оперативной штаб ивортӥз. Диагноззы Ижкарын 121 улӥсьёслэн зэмаз, Шаркан ёросын – 13, Воткаын, Сарапулын, Балезино ёросын – быдэн 11, Грак ёросын – укмыс, Каракулино ёросын – тямыс, Сюмси ёросын – куать, Можгаын, Ува, Вотка, Вавож ёросъёсын – быдэн ньыль, Юкаменск, Можга, Дэри ёросъёсын – быдэн куинь, Глазкарын, Кизнер, Грак, Алнаш ёросъёсын – быдэн кык, Сьӧлта ёросын – одӥг. 135 адями висёнэз вормиз. 11 мурт кулӥз. Кышномуртъёслы 65, 73, 75, 82, 88, 90 арес вал, воргоронъёслы – 66, 67, 69, 70, 83 арес Туннэ нуналлы Удмуртиын коронавирусэн 48 сюрс 157 черлан учыр лабораториосын зэматэмын. 39 сюрс 594 адями йӧназ. 1 сюрс 668 мурт улонысь кошкиз. Али 259-эзлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 219 эскеронъёс ортчытӥзы. Тегъёс: Тазалык Ижкар Удмуртия коронавирус  